A Bizottság határozata
(1997. december 11.)
a tagállamok által nyúlhús és tenyésztettvad-hús behozatalára feljogosított harmadik országbeli létesítmények ideiglenes jegyzékeinek megállapításáról szóló 97/467/EK határozat módosításáról
(EGT vonatkozású szöveg)
(97/869/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 97/34/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (4) bekezdésére,
mivel a nyúlhúst és a tenyésztettvad-húst előállító létesítmények ideiglenes jegyzékét a 97/467/EK bizottsági határozat [3] állapította meg;
mivel tárgyalások folynak az Egyesült Államokkal, hogy az élőállatok és állati eredetű termékek kereskedelme terén a közegészség védelmét szolgáló egészségügyi intézkedésekről megállapodást kössenek;
mivel az Egyesült Államok megküldte a nyúlhúst és a tenyésztettvad-húst előállító azon létesítmények jegyzékét, amelyek tekintetében az illetékes hatóságok igazolják, hogy a létesítmények megfelelnek a közösségi szabályoknak;
mivel Argentína és Kanada megküldte a nyúlhúst és a tenyésztettvad-húst előállító azon létesítmények jegyzékét, amelyek tekintetében az illetékes hatóságok igazolják, hogy a létesítmények megfelelnek a közösségi szabályoknak;
mivel ezért az Amerikai Egyesült Államok, Argentína és Kanada tekintetében megállapítható a nyúlhúst és a tenyésztettvad-húst előállító létesítmények ideiglenes jegyzéke;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 97/467/EK határozat melléklete e határozat mellékletével egészül ki.
2. cikk
Ezt a határozatot 1997. december 15-től kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 1997. december 11-én.